Ørsted har ikke sagt ”nej” til at betale for russisk gas – energiselskabet har blot sagt nej til at betale for den russiske gas i rubler.
Ørsted har hidtil betalt deres regninger i euro, og det danske selskab fastholder, at kontrakten med Gazprom ikke forpligter dem til at betale i rubler.
Tværtimod siger Ørsted, at de gentagne gange har meddelt Gazprom, at de ikke vil bøje sig for valutakravet. Ifølge Ørsted er det russerne, der bryder kontrakten ved at stoppe med at levere gas til Ørsted.